Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Štefan, Luby, prof., DrSc., Fyzikálny ústav SAV, Dúbravská 9, Bratislava, vedúci vedecký pracovník, delegát programového výboru Secure Societies H 2020.

2.  Zahraničná pracovná cesta:
Fínsko, Helsinki, 5. – 8. 11. 2019, Kongresové centrum Paasitorni, účasť na Security Research Event 2019, org. Ministerstvo vnútra Fínska a EK, pri predsedaní Fínska v Európskej rade. Cesta financovaná CVTI SR.
Motto SRE: Budovanie mostov - presadzovať otvorenosť trhu posilnením synergie podpory bezpečnostného výskumu a iných nástrojov. Horizont Európa bude klásť dôraz na impakt, pre riešiteľa projekt nebude končiť vyriešením. V H 2020 sa podporilo 600 projektov za 3 mld € ale nevidieť významný priemet do inovácií..
Registrovalo sa 400 účastníkov.
3.  Rámcový program pobytu:
6. 11. výstava výsledkov bezpečnostných projektov, poobede politické a plenárne prednášky, 
7. 11. šesť interaktívnych panelov s počtom 5 – 6 panelistov a on-line diskusiou účastníkov. Panely bežali paralelne, nebolo možné zúčastniť sa všetkých. 
4.  Stručný priebeh rokovaní, resp. študijného pobytu:
4.1. Navštívil som expozície projektov H2020 a národných programov,  získal som nižšie uvedenú literatúr. Prezentovali sa výsledky DAREnet na zvýšenie odolnosti voči záplavám v Dunajskom regióne - koordinácia SRN s účasťou AT, SK, HU, CR, Srbska, RO, BG, BE, FR. Fínsko predstavilo národné projekty - výchovu mládeže k tolerancii, boj proti šikane v školstve, výchovu k správnemu rozhodovaniu v krízových situáciach pomocou počítačových hier a i. V stánku Fínskeho imigračného úradu informovali, že vzhľadom na úbytok domácej populácie prijímajú 40 000 migrantov ročne. Pôsobia v hotelových službách, doprave, stravovaní a i.
4.2. Politické a plenárne prezentácie dokumentovali vývoj od civilnej bezpečnosti, ktorá bola zaradená do 7. RP ako boj proti terorizmu k dnešnému spektru tém, ťažiskovo počítačová kriminalita, hybridné hrozby, ohrozenia z klimatickej zmeny a destabilizácia kontinentu klimatickou migráciou. Z EÚ fondu solidarity sa v rokoch 2002 až 2019 vynaložilo 5,5 mld €, z toho dve tretiny na odstraňovanie katastrofických následkov KZ. Priestor dostalo Španielsko na prezentáciu svojho bezpečnostného výskumu v tzv. 360o nadhľade, uzavretom kruhu výskumu, inovácií, plánovania, podpory, etc.
4.3. Panely: Obstarávanie – interakcia s trhom, Redukcia dostupnosti teroristického obsahu on line, Bezpečnosť hraníc, Umelá inteligencia – kapacity pre bezpečnosť, Politika manažmentu katastrof, Hybridné hrozby a vnútorná bezpečnosť.
Zúčastnil som sa panelov venovaných internetu, AI, hybridným hrozbám. Problematika je v stave vývoja, vyžaduje si ľudské kapacity, ktoré nie su k dispozícii. Agresori sú vždy o krok vpredu a osovojujú si najnovšie technológie.Využitie AI je limitované etickými hľadiskami, extremizmus nie je trestný čin vo väčšine krajín, veľký je podiel falošných správ a vyvolávania paniky, rezervy sú v posilňovaní legislatívy. Ak ale vezmeme do úvahy, že v reálnom čase behom jednej minúty vzniká v telefonickej či internetovej komunikácii výmena podozrivých informácii v rozsahu 500 h, bez AI sa táto oblasť nezaobíde.
Nadviazané osobné kontakty: Fínske imigračné a colné orgány, Rakúsky ústav medzin. politiky a i. Ďalšie informácie nájde záujemca na web stránke SRE.
5.  Odporúčané závery:
Pozornosť venovať nasledujúcej výzve H 2020 Secure Societies, ktorá sa otvorí 12. 3. 2020 a bude trvať do 27. 8. 2020. K dispozícii je 275 mil €: Výzva pokryje 20 blokových tém v siedmych segmentoch: Ochrana infraštruktúry, Externá bezpečnosť a bezpečnosť hraníc, Spoločnosť odolná voči katastrofám, Boj s kriminalitou a terorizmom, Umelá inteligencia a bezpečnosť, Digitálna bezpečnosť, Všeobecné záležitosti.
Pomoc poskytuje NCP pri CVTI SR.
6.   Prehľad prinesenej dokumentácie a miesto jej uloženia
Russia of Power, koordinátor T. Ylitalo, Ministerstvo obrany Fínska, 2019, 190 s., analýza ruskej zahraničnej politiky, obranného priemyslu, vnútornŕho vývoja a prognózy.
M. Pohjonen, Horizons of Hate, VOX-Pol Network of Excellence, FP 7, 2018, 60 s. Analýza nenávisti šírenej na sociálnych sieťach s toxickým a extrémne pravicovým obsahom, umocneným migračnou krízou.
Katja Creutz, The Changing Global Order and Its Implications for the EU, Finnish Inst. of Internat. Affairs,  Report, March 2019, 123 s. Globálne oslabovanie demokracie, destabilizácia EÚ brexitom, kríza autority ústupom USA z líderstva a vystúpením z dohôd, rast Číny ako najväčšieho exportéra, využívanie šanci Ruskom, problémy Turecka, Poľska….
Karmen Poljanšek et al., JRC Report Recommendations for National Risk Assessment for Disaster Risk Management in EU, EU 2019, 162 s., hrozby: suchá, zemetrasenia, záplavy, biologické pohromy, teroristické útoky, chemické, nukleárne a natech (priemysel, plynovody, ropovody, pobrežné platformy) nehody.
Stratégia fínskej kybernetickej bezpečnosti 2019, schválená vládou v októbri 2019, 10 s.
7.   Osobitne vyhodnotený očakávaný prínos ZPC
Predpokladám záujem o získané knihy, podávanie ďalších projektov zo SR podľa výzvy 2020, orientácia vo vývoji dialógu o Horizonte Európa s podporou okolo 100 mld €
8.   Spôsob zverejnenia výsledkov ZPC, prenos získaných informácií
Správa sa pošle MŠVVŠ SR, MV SR, SRK, SAV, ZVVOP, NCP, adresár NCP, SLORD, SOVVA, riešiteľom projektov SS H2020, SLORD

Súhlasím so zverejnením správy na internete

Správu vypracoval: meno a podpis účastníka		Štefan Luby v.r.
Dátum: 9. 11. 2019

Správu schválil:  prof. RNDr. Ján TURŇA, CSc., generálny riaditeľ